**HNK Šibenik** je nogometni klub iz Šibenika.

Povijest
--------

HNK Šibenik osnovan je 1. prosinca 1932. godine pod imenom RSD Šibenik. No, konstituirajuća Skupština održana je tek 30. kolovoza 1933. godine na kojoj je za prvog predsjednika izabran dr. Martin Čičin-Šain. Veliki problem predstavljalo im je i nepostojanje adekvatnog igrališta. Najidealniji uvjeti za izgradnju novog igrališta bili su u Crnici, pored tvornice *La Dalmatienne*. Svečano otvorenje igrališta obavljeno je 31. svibnja 1936. godine kada je i održan turnir na kojem su, uz domaći Šibenik, sudjelovali *Osvit*, *Split* i *AŠK* iz Splita. Nekako u isto vrijeme osnovan je i *Osvit* - prvi registrirani klub u Šibeniku (osnovan 29. veljače 1933. godine u prostorijama hotela *Krka*). Za prvog predsjednika izabran je dr. Marko Grdović. Najveći problem predstavljalo je nepostojanje igrališta, no, i to je ubrzo riješeno. Izgrađen je stadion na Šubićevcu čije je svečano otvorenje uveličao *Hajduk*. Gosti su uvjerljivo s 10:2 nadvisili domaći *Osvit*. *Osvit* je brzo napredovao te je postigao niz značajnijih uspjeha u susretima s manjim i većim klubovima u Dalmaciji.

JRSK *Šibenik* 1935. godine postaje član splitskog nogometnog podsaveza. Osim nogometa, u okviru radničkog društva djelovale su i esperanto i šahovska sekcija, rukometna i boksačka sekcija, plivačka i atletska sekcija, …

Krajem 1939. godine *Osvit* proživljava krizu, te se fuzionira s novoosnovanim klubom *Hajduk* (14. travnja 1940. godine). Odlučeno je i da se *Osvit* ubuduće zove *Građanski*, a za njegova predsjednika izabran je Anton Antić. No, već 1941. vraćen je stari naziv *Osvit*.

Radnički sportski klub *Šibenik* raspušten je 28. prosinca 1940. na iznenađenje brojnih članova društva i brojnih simpatizerima. Iako je bilo pokušaja da društvo nastavi s radom, ti pokušaji nisu urodili plodom. A pored *Šibenika*, u Hrvatskoj je zabranom i progonom zahvaćeno oko 30 radničko-sportskih društava.

Oslobođenjem domovine stvorene su velike mogućnosti za razvoj svih sportova, samim time i nogometa. Krajem 1944. godine pokreće se akcija za osnivanje fiskulturnog društva na tradicijama radničkog sportskog kolektiva – RSD *Šibenik*. Ubrzo se to i ostvarilo, a temelje novog društva činili su uglavnom juniori i pomladak predratnog društva i mjesnog rivala *Osvita*. FD *Šibenik* 1946. godine prvi put sudjeluje u jednom prvenstvenom sportskom natjecanju, a već iduće godine osvaja naslov prvaka Dalmacije. Igrao je *Šibenik* i u Drugoj saveznoj ligi, republičkoj i međurepubličkoj ligi, Hrvatsko-slovenskoj ligi, jedinstvenoj drugoj ligi, …

Godine 1950. rasformiralo se fiskulturno društvo *Šibenik* i osnovao se samostalan nogometni klub pod nazivom *Šibenik*. Stadion na kojem je *Šibenik* igrao svoje utakmice otvoren je 1. svibnja 1948. a nosio je ime narodnog heroja Rade Končara.

U sezoni 1950./'51. *Šibenik* je osvojio prvo mjesto u republičkoj ligi, a dres Šibenika tada su nosili: Gaščić, Batinica, Tambača, Blažević. A. Erak, Tedling, Marenci, Bego, Đurić, … Iduće sezone *Šibenik* je prvi put postao drugoligaš, no, već u idućoj taj je status izgubio. U sezoni 1954./'55. *Šibenik* je po drugi put sudjelovao u natjecanju Hrvatsko-slovenske lige. Zauzeo je 4. mjesto te je stekao pravo sudjelovanja u I. zonskoj ligi. Od sezone 1958./'59. sve do 71./'72. *Šibenik* se natjecao u II. Saveznoj ligi – zapad. Sezone je uvijek završavao ili pri vrhu (četvrto ili peto mjesto) ili u sredini tablice (osmo, deveto mjesto). *Šibenik* je 1957. godine bio i polufinalist Kupa Jugoslavije.

U sezoni 1975./'76. Šibenik je bio pobjednik hrvatske lige, skupine jug. U kvalifikacijama za Drugu ligu, u dvije utakmice protiv sisačkog Metalca, nisu se uspjelu domoći Druge lige, te su ostali u hrvatskoj. Razdoblje između sezona 1975./'76. do sezone 1982./'83. jedno je od najlošijih u povijesti kluba. U jedinstvenoj jugoslavenskoj Drugoj ligi igrao je Šibenik u sezoni 1987./'88.. Dva je puta bio na domak Prve lige, ali nije uspio. I tada je, kao i danas, direktor kluba bio prof. Marko Karađole.

Godine 1992. godine preimenovan je u *HNK Šibenik*. Tijekom 1992. i 1993. zbog ratne opasnosti na Šubićevcu, NK Šibenik je domaće utakmice igrao na splitskom području. U 1. HNL su igrali od 1992. do sezone 2002./03. kada ispadaju u 2. HNL, a u najviši rang hrvatskog nogometa vraćaju se 2006. Uz to su imali i malo sreće jer kao prvak druge lige jug nisu trebali igrati dodatne kvalifikacije s prvakom druge lige sjever, koji nije dobio licencu za prvu ligu. U sezoni 2006/07 ostvaruju najveći dotadašnji uspjeh u povijesti, 4. mjesto u HNL. U sezoni 2009/10 ulaze u finale Hrvatskog kupa sa Hajdukom, a kao četvrtoplasirana momčad 1. HNL ostvaruju premijerni nastup u Uefinoj Europskoj ligi. 

2008. godine klub je dobio Trofej podmlatka, najvišu nagradu Hrvatskog nogometnog saveza.

Stadion
-------

*Glavni članak: Šubićevac*
Domaći teren se zove "Šubićevac", kao i dio grada u kojem je smješten.

Poznati bivši igrači
--------------------

* Hrvatska Željko Maretić, višegodišnji najbolji strijelac druge jugoslavenske nogometne lige 1980-ih, svojevremeno igrao i u Rijeci
* Hrvatska Slaven Bilić, bivši hrvatski reprezentativac, današnji izbornik hrvatske reprezentacija
* Hrvatska Zoran Slavica, bivši hrvatski reprezentativac, današnji trener vratara u klubu
* Hrvatska Tomislav Erceg, bivši hrvatski reprezentativac, jedan od najboljih strijelaca u povijesti HNL-a, (97 golova)
* Hrvatska Dean Računica, bivši hrvatski reprezentativac, današnji trener u splitskom Hajduku
* Hrvatska Ante Žaja, poznati igrač
* Albanija Illy Shehu, bivši albanski reprezentativac, drugi najbolji strijelac HNL u sezoni 1994/95.
* Hrvatska Goran Tomić, ostvario najveći transfer u povijesti kluba od 700.000 €, danas je skaut u klubu
* Hrvatska Ivica Križanac, hrvatski reprezentativac, današnji igrač RNK Split
* Hrvatska Nikola Kalinić, hrvatski reprezentativac, današnji igrač engleskog Blackburna
* Srbija Petar Nikezić, poznati igrač
* Hrvatska Darko Dražić, poznati igrač
* Hrvatska Nikica Cukrov, poznati igrač
* Hrvatska Frane Bućan, poznati igrač
* Hrvatska Ante Rukavina, hrvatski reprezentativac
* Hrvatska Gordon Schildenfield, hrvatski reprezentativac
* Hrvatska Gordan Ciprić
* Hrvatska Davor Dželalija
* Bosna i Hercegovina Ermin Zec, bosanski reprezentativac
* Hrvatska Goran Blažević, bivši vratar
* Hrvatska Arijan Ademi, mladi hrvatski reprezentativac,
* Hrvatska Duje Ćaleta-Car
* Bosna i Hercegovina Ismet Mulavdić
* Hrvatska Goran Zlopaša
* Bosna i Hercegovina Mehmed Alispahić, bosanski reprezentativac
* Hrvatska Stipe Balajić
* Hrvatska Goran Tomić
* Hrvatska Domagoj Kosić
* Bosna i Hercegovina Marijan Bakula
* Hrvatska Silvije Čavlina
* Bosna i Hercegovina Gabrijel Pendić
* Kamerun Patrice Kwedi
* Bosna i Hercegovina Almir Memić
* Hrvatska Bosna i Hercegovina Ivan Radeljić
* Hrvatska Bosna i Hercegovina Zorislav Jonjić
* Hrvatska Antonio Jakoliš
* Hrvatska Frane Vitaić
* Hrvatska Mate Maleš
* Hrvatska Željko Malčić
* Bosna i Hercegovina Ivan Božić
* Hrvatska Ivan Pešić

Treneri od 1992.
----------------

1992. 

* Hrvatska Nikica Cukrov

1992.-1993. 

* Hrvatska Bosna i Hercegovina Franjo Džidić]]
* Hrvatska Krasnodar Rora

1993.-1994.

* Hrvatska Branko Tucak
* Hrvatska Ivica Matković

1994.-1995.

* Hrvatska Ivica Šangulin
* Hrvatska Rajko Magić

1995.-1996.

* Hrvatska Željko Maretić

1996.-1997.

* Hrvatska Vinko Begović

1997.-1998.

* Hrvatska Željko Maretić
* Hrvatska Ivan Buljan

1998.-1999.

* Hrvatska Stipe Kedžo
* Hrvatska Rajko Magić
* Hrvatska Stanko Mršić

1999.-2000.

* Hrvatska Stanko Mršić
* Hrvatska Anđelko Godinić
* Hrvatska Goran Krešimir Vidov
* Hrvatska Željko Maretić
* Hrvatska Vjekoslav Lokica

2000.-2001.

* Hrvatska Milo Nižetić
* Hrvatska Vjekoslav Lokica

2001.-2002.

* Hrvatska Vjekoslav Lokica
* Hrvatska Franko Bogdan

2002.-2003.

* Hrvatska Franko Bogdan
* Hrvatska Stanko Mršić
* Hrvatska Luka Bonačić

2003.-2004.

* Hrvatska Franko Bogdan
* Hrvatska Milan Petrović

2004.-2005.

* Hrvatska Milan Petrović
* Hrvatska Petar Bakotić

2005.-2006.

* Hrvatska Ivan Pudar

2006.-2007.

* Hrvatska Ivan Pudar
* Bosna i Hercegovina Anel Karabeg

2007.-2008.

* Hrvatska Ivica Kalinić

2008.-2009.

* Hrvatska Ivica Kalinić

2009.-2010.

* Hrvatska Ivica Kalinić
* Hrvatska Anđelko Godinić
* Hrvatska Branko Karačić

2010.-2011.

* Hrvatska Branko Karačić
* Hrvatska Anđelko Godinić
* Hrvatska Vjekoslav Lokica

2011.-2013. 

* Hrvatska Goran Tomić

2013.-2014.

* Hrvatska Goran Tomić
* Hrvatska Ivan Bulat
* Hrvatska Nikica Cukrov

2014.

* Hrvatska Damir Petravić

2014.-2016.

* Hrvatska Mirko Labrović

2016.

* Hrvatska Krešimir Sunara

2016. 

* Hrvatska Goran Tomić

2016.

* Hrvatska Ivan Katalinić

2016.

* Hrvatska Anđelko Godinić

2016.-2017.

* Hrvatska Stipe Balajić

2017.

* Hrvatska Zoran Slavica

2017.-2019.

* Hrvatska Borimir Perković

2019.-

* Hrvatska Krunoslav Rendulić

Vanjske veze
------------

***HNK Šibenik*** na Wikimedijinoj ostavi

* Službene stranice Arhivirano 2010-06-28 na Wayback Machine-u

| * p
* r
* u
Druga hrvatska nogometna liga 2019./20. |
| --- |
| 
* BSK
* Cibalia
* Croatia (Zmijavci)
* Dinamo II
* Dubrava
* Dugopolje
* Hajduk II
* Hrvatski dragovoljac
* Kustošija
* Međimurje
* Orijent
* Osijek II
* Rudeš
* Sesvete
* Solin
* Šibenik

 |